Heavy Expanded Mobility Tactical Truck

**Heavy Expanded Mobility Tactical Truck** (**HEMTT**) on yhdysvaltalainen sarja taktisia maastokuorma-autoja, joita käytetään laajasti eri tehtävissä Yhdysvaltain asevoimissa ja useissa muissa maissa. HEMTT on Yhdysvaltain maavoimien raskaiden kuljetusten yleisin ajoneuvo ja tärkeä osa armeijan logistiikkaa. Ajoneuvosta on useita versioita, muun muassa säiliöauto ja hinausauto.

Yhdysvaltain maavoimat käyttää HEMTT- ja Palletized Load System -ajoneuvoja, Yhdysvaltain merijalkaväki puolestaan omaa Logistics Vehicle System Replacement -kuorma-autoaan näiden sijaan.

## Kehitys
HEMTTia valmistaa Oshkosh Corporation. Se esiteltiin maavoimille vuonna 1985, ja se on ollut siitä lähtien pääasiallinen taktinen maastokuorma-auto. Se korvasi M520 Goer -kuorma-autot. HEMTT-kuorma-autoja on sittemmin hankittu lisää ja päivitetty. HEMTTin valmistuksessa on käytetty osia muualta autoteollisuudesta kulujen pienentämiseksi.

## Suunnittelu
HEMTT on nimelliskuljetuskyvyltään 10 lyhyen tonnin (9&nbsp;100 kg) sotilaskuorma-auto, vedoltaan 8×8. Perusmalli on noin 10 metriä pitkä, 2,4 m leveä ja 2,8 m korkea. Ajoneuvojen tyhjäpaino vaihtelee 28 tonnista 43 tonniin. HEMTTin moottori on MTU Detroitin dieselmoottori, joka tuottaa 445 hevosvoimaa.

HEMTTin maasto-ominaisuudet ovat hyvät. Se kykenee ylittämään 1,2 metrin syvyisiä vesistöjä, ja on suunniteltu toimimaan kaikissa olosuhteissa, joissa Yhdysvaltain maavoimat arvioi sotilastoimien mahdollisesti tapahtuvan. Tavallinen HEMTT voidaan ilmakuljettaa C-130-, C-141-, C-5- ja C-17-kuljetuskoneilla.

HEMTTista on A0-, A1-, A2-, A3- ja A4-suffikseilla merkityt sukupolvet, tosin eri malleja on tuotettu vain tietyissä sukupolvissa. Alkuperäiset mallit on myöhemmin merkitty A0:ksi, viimeisimmät ovat A4:ä. HEMTTiin on saatavilla muutamia erilaisia ohjaamoita, jotka tarjoavat eri asteista panssarointia.

## Mallit
* **M977**: Perusmalli rahdinkuljetukseen, josta muutama versio. Useimmissa pieni nosturi lastin käsittelyyn.
* **M978**: Säiliöauto, jonka kuljetuskyky on 9&nbsp;500 litraa. Käytetään polttoainekujetuksiin.
* **M983**: Vetoauto erilaisille perävaunuille, kuten MIM-104 Patriot -laukaisuvaunulle. 
* **M984**: Raskas hinausauto (*wrecker*), jota käytetään hajonneen kaluston pelastamiseen.
* **M985**: M977:n kaltainen, varustettu nosturilla. Käytetään etenkin ohjusten kuljettamiseen. 
* **M1120** (HEMTT Load Handling System, LHS): Lastinkäsittelyjärjestelmällä varustettu kuorma-auto. Voi kuljettaa kontteja ja lavoja.
* **M1977**: Jatkokehitelty M1120. Käytetään ponttonisiltojen osien kuljettamiseen.
* **M1142** (Tactical Fire Fighting Truck, TFFT): Taktinen paloauto. Käytetään lentokone-, polttoaine-, rakennus-, ja maastopalojen sammuttamiseen sotilastukikohdissa.
* **M1158** HEWATT: Ajoneuvo TFFT:n tukemiseen sammutustehtävillä.
* **M1075**: THAAD-ohjustentorjuntajärjestelmän laukaisuajoneuvo.
Lähteet:

## Kuvia

Tiedosto:HEMTT A4 Cargo 3 HR.jpg|M977A4 A-kit-ohjaamolla.
Tiedosto:M978 tank truck in Beatty, Nevada.jpg|M978-säiliöajoneuvo
Tiedosto:Patriot PAC-2 Launcher with HEMTT Display at CKS Memorial Hall Square 20140607b.jpg|Taiwanin asevoimien M983 Patriot-vaunun kanssa.
Tiedosto:HEMTT M984A4 wrecker.jpg|M984 hinaa KTO Rosomakia.
Tiedosto:1st Battalion, 6th Field Artillery Regiment - 191106-A-BS310-0365.jpg|M270-raketinheittimen rakettikasetteja puretaan M985:stä.
Tiedosto:HEMTT M1120A4 in B-kit configuration.jpg|M1120A4 B-kit-ohjaamolla kuljettaa konttia.
Tiedosto:M1142 tactical firefighting truck (14215860872).jpg|M1142-paloauto
Tiedosto:HEMTT M1977A2.jpg|M1977 laskee ponttonisiltaa.


## Lähteet

## Aiheesta muualla
* Oshkoshin sivuilla